Súradnice: 57°8′43″S 2°6′5″Z﻿ / ﻿57,14528°S 2,10139°Z﻿ / 57.14528; -2.10139

**Aberdeen** je tretie najľudnatejšie škótske mesto (220 420 obyvateľov).

Leží na východnom pobreží Severného mora medzi riekami Don a Dee. Mesto je kultúrno-priemyslovým centrom severovýchodnej časti Škótska. Pôvodne *kráľovské mesto* sa honosí prívlastkami ako „strieborné" alebo „granitové" (žulové) vďaka vizáži a hlavne farbám miestnych budov. Mesto je tiež nazývané „hlavným naftovým mestom Európy", pretože je to sídlo mnohých ťažobných spoločností. Ďalším znakom Aberdeenu je jeho prístav, lodná doprava a rybárstvo.

Dejiny
------

Aberdeen vznikol v roku 1891 spojením dvoch miest: Starý Aberdeen a Nový Aberdeen.

*Starý Aberdeen (Old Aberdeen)* bol založený ako biskupské sídlo v roku 580 na južnom brehu rieky Don. V roku 1336 ho takmer zničil Eduard III. mestský štatút získal v roku 1489.
  
*Nový Aberdeen (New Aberdeen)* bol významný prístav a obchodné centrum na severnom brehu rieky Dee. Mestské práva získal už v roku 1179, kráľovské mestské práva v roku 1319.  V roku 1497 bola pri prístave vybudovaná menšia pevnosť na ochranu pred Angličanmi. Počas občianskej vojny (1644 – 1647) bolo mesto zničené: v roku 1644 sa tu odohrala bitka pri Aberdeene a v roku 1647 pri drancovaní zomrela štvrtina obyvateľov mesta. Jeho najväčší ekonomický rozmach nastal v 18. ale najmä v 19. storočí.

Obyvateľstvo
------------

Počet obyvateľov mesta od roku 1396| 1396 | 1801 | 1841 | 1891 | 1901 | 2001 | 2005 | 2006 |
| --- | --- | --- | --- | --- | --- | --- | --- |
| 3 000 | 26 992 | 63 262 | 121 623 | 153 503 | 212 125 | 202 370 | 206 850 |

Priemysel
---------

V minulosti tu prevládala ťažba a obchod so žulou (odtiaľ názov granitové mesto) a rybolov, ktorý má dlhú tradíciu. Na londýnsky Waterloo Bridge a budovu *parlamentu* bola použitá práve žula z Aberdeenu. Ďalej sa v Aberdeene spracovávala bavlna, ľan, ovčia vlna a papier. Počas veľkého rozmachu lodnej dopravy sa v Aberdeene, podobne ako v Glasgowe, stavali lode.

V súčasnosti úplne mesto ovládla ropa a služby, ktoré majú so spracovaním ropy priamu súvislosť. Stále sa spracováva žula, významný je i lodiarsky, textilný, papierenský a drevársky priemysel. Rybolov je v Aberdeene stále prítomný, ale väčší význam postupne získavajú prístavy v Peterheade a Fraserburghu, ležiace niekoľko desiatok kilometrov severne.

Školstvo
--------

Prvá aberdeenská univerzita (King's College) bola založená v roku 1494 v Starom Aberdeene Williamom Elphinstonom, ktorý bol v tomto meste katolíckym biskupom. Táto univerzita bola tretia najstaršia v Škótsku. Druhá, protestantská (Marischal College) bola založená v roku 1593 piatym grófom Marischalo a bola piatou najstaršou v krajine. Obe univerzity sa zlúčili v roku 1860 do súčasnej univerzity.

Pamätihodnosti
--------------

* katedrála St. Machar (15. storočie)
* početné galérie a múzeá

Osobnosti mesta
---------------

* William MacGillivray (\* 1796 – † 1852), škótsky ornitológ
* Oswald Chambers (\* 1874 – † 1917), škótsky protestantský kazateľ a učiteľ
* Annie Lennox (\* 1954), britská hudobníčka, speváčka a skladateľka
* Karen McCombieová (\* 1963), škótska spisovateľka

Partnerské mestá
----------------

* Zimbabwe  Bulawayo, Zimbabwe, 1990
* France  Clermont-Ferrand, Francúzsko, 1983
* Bielorusko  Homeľ, Bielorusko, 1990
* USA  Houston, USA, 1979
* Nemecko  Regensburg, Nemecko, 1955
* Nórsko  Stavanger, Nórsko, 1955

Galéria
-------

* Union StreetUnion Street
* Belmont StreetBelmont Street
* Kráľovské divadloKráľovské divadlo
* Jedna z budov univerzityJedna z budov univerzity

Referencie
----------

1. 1 2   *Mid-2011 Population Estimates Scotland* [online]. General Register Office for Scotland, [cit. 2012-06-14]. Dostupné online. (anglicky)
2. 1 2 3 4 5 6  Aberdeen. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 15.

Iné projekty
------------

Commons
* Spolupracuj na Commons Commons ponúka multimediálne súbory na tému **Aberdeen (Škótsko)**

Externé odkazy
--------------

* Oficiálna stránka
* Aberdeen cestovný sprievodca z Wikivoyage

Zdroj
-----

*Tento článok je čiastočný alebo úplný preklad článku Aberdeen (Skotsko) na českej Wikipédii.*